stanford-oval/wikipedia huggingface dataset:
אלגוריתם רו של פולרד ללוגריתם הבדיד
אלגוריתם רו של פולרד בעקום אליפטי > תיאור כללי

כמו בחבורה ציקלית, הרעיון של אלגוריתם רו בעקום אליפטי הוא למצוא שני זוגות שלמים ( c,d) וכן ( e,f) מודולו  n המקיימים:
ואז
ולכן
מזה נובע שאפשר לחשב את  l=\log _{P}Q על ידי  l=(c-e)(f-d)^{-1}{\text{ mod }}n.
הדרך הישירה למצוא זוגות המקיימים את המשוואה האמורה היא על ידי בחירה אקראית ואחסון בטבלה. אם מכינים טבלה המכילה את כל השלשות: ( c,d,cP+dQ) וממיינים לפי הערך השלישי, מובטח שבסופו של דבר הערך הזה יופיע פעם נוספת מה שיאפשר לגלות את הלוגריתם הבדיד כאמור. תופעה שבה הערך השלישי מופיע פעמיים כאשר הערכים האחרים שונים נקראת "התנגשות". לפי פרדוקס יום ההולדת מספר הניסיונות הצפוי לפני שתופיע התנגשות הוא בערך  \textstyle {\sqrt {\pi n/2}} שזה בערך  \textstyle 1.2533{\sqrt {n}}. אולם החסרון בשיטה זו הוא שיש צורך בזיכרון רב, ליתר דיוק  \textstyle {\sqrt {\pi n/2}} שלשות. אלגוריתם רו מנסה להימנע משימוש בזיכרון על ידי שיטת הצב והארנב. מגדירים פונקציה איטרטיבית אקראית  \langle P\rangle \rightarrow \langle P\rangle  כך שבהינתן  X\in \langle P\rangle  והערכים  c ו- d כך שמתקיים  X=cP+dQ יהיה קל לחשב את  {\overline {X}}=f(X) ואת  {\overline {c}},{\overline {d}} כך שמתקיים  {\overline {X}}={\overline {c}}P+{\overline {d}}Q.
לדוגמה, אם מחלקים את החבורה הציקלית  \langle P\rangle  ל- L רשימות בגודל זהה בקירוב (למשל  L=32), מציבים כל נקודה  X_{i} ברשימה המתאימה  S_{j} אם הערך של 5 הסיביות הכי פחות משעותיות של הקואורדינטה  x של הנקודה  X_{i} הוא  j-1. נניח ששיטת חלוקה זו תסומן ב- H(X) ונניח שהערכים  a_{j} ו- b_{j} הם שלמים אקראיים כלשהם הנמוכים מ- n כאשר  j מתפרס על פני כל הרשימות של  L, במקרה זה פונקציה אקראית איטרטיבית יכולה להיות:
ולכן אם  X=cP+dQ אז הפונקציה האקראית היא  f(X)={\overline {X}}={\overline {c}}P+{\overline {d}}Q כאשר  {\overline {c}}=c+a_{j}{\text{ mod }}n וכן  {\overline {d}}=d+b_{j}{\text{ mod }}n.
כל נקודה התחלתית  X_{0}\in \langle P\rangle  מגדירה סדרה אחרת  \{X_{i}\}_{i\geq 0} של נקודות כאשר כל נקודה מחושבת על ידי הנקודה הקודמת,  X_{i}=f(X_{i-1}). היות שהחבורה הזו סופית בהכרח שתיגרם התנגשות, כלומר ערך של  X_{i} כלשהו יופיע שוב ומנקודה זו ואילך הסדרה תחזור על עצמה במעגל אין סופי. כלומר יופיע האינדקס הקטן ביותר  t המקיים  X_{t}=X_{t+s}עבור  s כלשהו ומכאן ואילך  X_{i}=X_{i-s} עבור כל  i\geq t+s. כאן  t הוא אורך השובל ו- s הוא היקף מעגל במונחים של מספר האיטרציות של הפונקציה האיטרטיבית האקראית. אם  f היא פונקציה אקראית אז ההתנגשות הראשונה צפויה לקרות לאחר  \textstyle {\sqrt {\pi n/2}} צעדים בקירוב. אורך השובל הוא  \textstyle t\approx {\sqrt {\pi n/8}} ואורך המעגל צריך להיות  \textstyle s\approx {\sqrt {\pi n/8}} בקירוב.
התנגשות היא מצב שבו  X_{i}=X_{j} כאשר  i\neq j ואותה אפשר למצוא ללא צורך בזיכרון באמצעות שיטת פלויד או שיטת הצב והארנב. בשיטה זו מחשבים בכל צעד את הנקודות  X_{i} ו- X_{2i} ומנסים למצוא התאמה. מספר הזוגות הצפוי שיש לבדוק הוא לכל הפחות  t זוגות ולכל היותר  t+s זוגות, עד שתמצא התנגשות. ליתר דיוק בהנחה ש- f אקראית מספר הזוגות הצפוי שצריך לבדוק עד שתמצא התנגשות הוא  \textstyle k=1.0308{\sqrt {n}}. מספר החישובים שיש לבצע בעקום האליפטי הוא בערך  \textstyle 3{\sqrt {n}} פעולות חיבור נקודות.
אלגוריתם רו של פולרד בעקום אליפטי > פירוט מהלכי האלגוריתם

אלגוריתם רו של פולרד לחישוב לוגריתם בדיד בעקום אליפטי.
קלט: הנקודה  P\in E(\mathbb {F} _{q}) מסדר  n והנקודה  Q\in \langle P\rangle
פלט: הלוגריתם הבדיד  l=\log _{P}Q.
תחילה בוחרים את מספר הענפים או רשימות  L ואת פונקציית החלוקה  H שמציבה כל נקודה ברשימה המתאימה לפי הכלל  j.
עבור j=1 עד L מבצעים:
מגרילים שני שלמים  a_{j},b_{j} ומחשבים את  R_{j}=a_{j}P+b_{j}Q.
מגרילים זוג שלמים נוספים  c,d ומחשבים את  X'=cP+dQ.
מציבים  X''=X',e=c,f=d.
חוזרים על המהלכים הבאים:
j=H(X')
X'=X'+R_{j},c=c+a_{j},d=d+b_{j}{\text{ (mod }}n).
עבור i=1 עד 2 מבצעים:
j=H(X'')
X'=X'+R_{j},c=c
X''=X''+R_{j},e=e+a_{j},f=f+b_{j}{\text{ (mod }}n).
עד שמתקבל  X'=X''.
אם  d=f האלגוריתם הסתיים בכישלון, אחרת מחזירים את  l=(c-e)(f-d)^{-1}{\text{ mod }}n.
אלגוריתם רו של פולרד בעקום אליפטי > דוגמה במספרים קטנים

נתון העקום  E(\mathbb {F} _{229}) עם המשוואה  E:y^{2}=x^{3}+x+44. נקודה  P=(x,y)=(5,116) היא מסדר ראשוני  n=239. תהי הנקודה  Q=(155,166)\in \langle P\rangle . כדי למצוא את  l=\log _{P}Q מגדירים תחילה  L=4 ובוחרים פונקציית חלוקה  H:\langle P\rangle \rightarrow \{1,2,3,4\} לפי הכלל:
בוחרים ומחשבים ארבע שלשות:
הטבלה הבאה מציגה את השלשות ( c,d,X') ו-( e,f,X'') המתקבלות לאחר הצעד הרביעי באלגוריתם עבור המקרה  (c,d)=(54,175).
|  i |  c |  d |  X |  c |  d |  X |
| --- | --- | --- | --- | --- | --- | --- |
| – | 54 | 175 | (39,159) | 54 | 175 | (39,159) |
| 1 | 34 | 4 | (160,9) | 113 | 167 | (130,182) |
| 2 | 113 | 167 | (130,182) | 180 | 105 | (36,97) |
| 3 | 200 | 37 | (27,17) | 0 | 97 | (108,89) |
| 4 | 180 | 105 | (36,97) | 46 | 40 | (223,153) |
| 5 | 20 | 29 | (119,180) | 232 | 127 | (167,57) |
| 6 | 0 | 97 | (108,89) | 192 | 24 | (57,105) |
| 7 | 79 | 21 | (81,168) | 139 | 111 | (185,227) |
| 8 | 46 | 40 | (223,153) | 193 | 0 | (197,92) |
| 9 | 26 | 108 | (9,18) | 140 | 87 | (194,145) |
| 10 | 232 | 127 | (167,57) | 67 | 120 | (223,153) |
| 11 | 212 | 195 | (75,136) | 14 | 207 | (167,57) |
| 12 | 192 | 24 | (57,105) | 213 | 104 | (57,105) |
אפשר לראות בשורה האחרונה בטבלה שהאלגוריתם מצא התנגשות כי:
לכן
לקריאה נוספת

Hankerson, Darrel, Menezes, Alfred J., Vanstone, Scott (2004)  Guide to Elliptic Curve Cryptography
הערות שוליים

↑  Pollard, J. M. (1978). Monte Carlo methods for index computation (mod p). "Mathematics of Computation" . 32 (143): 918–924
↑  Brent, Richard P. (1980), "An Improved Monte Carlo Factorization Algorithm", BIT, 20: 176–184
↑  Menezes, Alfred J.; van Oorschot, Paul C.; Vanstone, Scott A. (2001). "Chapter 3 - Number-Theoretic Reference Problems" (PDF). "Handbook of Applied Cryptography".
↑  Paul C. van Oorschot, Michael J. Wiener, "Parallel Collision Search with Cryptanalytic Applications" Journal of Cryptology January 1999, Volume 12, Issue 1, pp 1–28
צורת האות היוונית "רו" של מיפוי אקראי
פאול לנדוואי

| --- | --- |

 לידה:  24 באוגוסט 1929 (בן 95) בודפשט, ממלכת הונגריה 
 מדינה:  הונגריה, אוסטריה 
 השכלה:  אוניברסיטת אטווש לוראנד (1949)  Vörösmarty Mihály Gimnázium, Budapest 
 מעסיק:  ORF 
 פרסים והוקרה:  Goldener Rathausmann (2024)  פרס אקסל-קורטי (1999)  Ehrenpreis des österreichischen Buchhandels für Toleranz in Denken und Handeln (2008)  פרס קונקורדיה (2022)  USTR Prize for Freedom, Democracy and Human Rights (2010)  State Prize for Cultural Journalism (2006)  אות הזהב לשירות העיר וינה  אות כבוד מוזהב על שירות הרפובליקה האוסטרית  אות כבוד להוקרה על שירות הרפובליקה האוסטרית  Austrian Decoration for Science and Art First Class  תואר מקצועי פרופסור  צלב המפקדים של מסדר ההצטיינות של הרפובליקה ההונגרית  עיטור הזהב הגדול של שטיריה  מפקד עם כוכב של מסדר ההצטיינות של הונגריה  מדליית הזהב הגדולה להוקרה על שירות הרפובליקה האוסטרית  עיטור ההצטיינות של הרפובליקה של פולין בדרגת מפקד  צלב המפקד של מסדר המצוינות של הרפובליקה הפדרלית של גרמניה 
 
פאול לנדוואי (במקור פאל לנדוואי, (בגרמנית: Paul Lendvai; בהונגרית: Lendvai Pál; בודפשט, 24 באוגוסט 1929) הוא עיתונאי ומגיש טלוויזיה עטור פרסים, יהודי-הונגרי-אוסטרי שחיי באוסטריה.
קורות חייו

פאול לנדוואי נולד במשפחה יהודית בבודפשט כבנם של אנדור לנדוואי (1890–1961), עורך דין, ושל אדית פולאצ'ק. הוא ומשפחתו שרדו את תקופת השואה הודות לתעודות החסות שהצליחו להשיג משגרירות שווייץ (קרוב לוודאי באמצעות קרל לוץ ו/או המחתרת החלוצית בהונגריה בתקופת השואה). לאחר מלחמת העולם השנייה למד משפטים באוניברסיטת פאזמאן פטר (שמה היום אוניברסיטת אטווש לוראנד) והחל לעבוד בארגון הנוער של המפלגה הסוציאל-דמוקרטית ההונגרית. מאוחר יותר כתב כמתמחה במשפטים בעיתון הסוציאל-דמוקרטי - נפסבה. כסוציאל-דמוקרט לשעבר בתקופת המשטר הסטליניסטי הוא נחשב לבלתי אמין מבחינה פוליטית, ב-1953 נאסר לשמונה חודשים ונאסר עליו לעסוק במקצועו למשך שלוש שנים.
לאחר המרד ההונגרי (מכונה בהונגריה מהפכת 1956) הוא ברח לאוסטריה מפני המשטר הקומוניסטי. הקריירה העיתונאית שלו התפתחה במלואה בווינה: הוא הפך לאחד האנליסטים החשובים ביותר של מזרח אירופה. קיבל אזרחות אוסטרית ב-1959.
בין 1957 לבין 1982 עבד בעיתון Die Presse שנוסד ב-1946,  אחד מכלי התקשורת המובילים באוסטריה. מ-1960 עד 1982 פורסמו מאמריו גם ב"פייננשל טיימס".
משנת 1973 היה העורך הראשי של העיתון הרבעוני Europäische Rundschau. בין 1982 לבין 1987 היה העורך הראשי של מערכת מזרח אירופה של ORF. (ארגון השידור הציבורי של אוסטריה). מ-1987 עד 1998, היה המנהל של Radio Österreich International.
בתחילת המאה ה-21, הנחה את תוכנית הטלוויזיה של ORF בשם Europastudio, כמומחה לדרום מזרח ולמזרח אירופה שוחח בתוכנית עם עיתונאים ואנליסטים פוליטיים. משנת 2003 היה אנליסט פוליטי ביומון האוסטרי Der Standard.
בשנת 2012, ייסד את פרס פאול לנדוואי לעיתונאים הונגריים שהיו ראויים לו בשל מאמרים יוצאי דופן על נושאים פוליטיים, ציבוריים וחברתיים שפורסמו בשפה ההונגרית, בעיתונות המודפסת ההונגרית ובאמצעי תקשורת מקוונת.
הוא אחד מהביוגרפים של ויקטור אורבן, שזכה בפרס הספר האירופי בשנת 2018 עם ספרו בשם "אורבן, האיש החזק החדש של אירופה". הוא אפיין את אורבן כאדם פופוליסט ואוטוקרטי שכוחו מובטח על ידי שליטה נרחבת במערכת המשפט ובאמצעי תקשורת ההונגרית. בשנת 2020, דיבר כאנליסט פוליטי בסרט התיעודי "שלום דיקטטור" - אורבן, האיחוד האירופי ושלטון החוק - ("Hello, Dictator" - Orbán, the EU and the rule of law) שפורסם ב-YouTube בבימויו של מיכאל ווך (Michael Wech) הגרמני.
ב-26 באפריל 2022 הוא קיבל את פרס קונקורדיה בפרלמנט האוסטרי כ"אגדה חיה" על מפעל חייו. הקונקורדיה הוא פרס עיתונות אוסטרי המוענק מדי שנה מאז 1998 לעיתונאים מצטיינים הפועלים בתחומי זכויות האדם, דמוקרטיה ובמיוחד חופש המידע וחופש העיתונות.
כתביו

Tito, a magyar nép ellensége (1951)
Franciaország keresztúton (1955)
Eagles in cobwebs: nationalism and communism in the Balkans (1969)
Anti-Semitism without Jews: Communist Eastern Europe (1971)
Anti-Semitism in Eastern Europe (1972)
Kreisky – Portrait eines Staatsmannes (1974)
Die Grenzen des Wandels: Spielarten des Kommunismus im Donauraum (1977)
Bureaucracy of Truth: How Communist Governments Manage the News (1981)
Das Einsame Albanien: Reportage aus dem Land der Skipetaren (1985)
Das eigenwillige Ungarn: Innenansichten eines Grenzgangers (1986)
Hungary: The Art of Survival (1990)
Honnan – Hová? – Gondolatok a közép- és kelet-európai változásokról (1995)
Auf schwarzen Listen. Erlebnisse eines Mitteleuropäers (1996)
Blacklisted: A Journalist's Life in Central Europe (1998)
Hungarians: A Thousand Years of Victory in Defeat (2003)
A világ egy kritikus európai szemével (2005)
Az osztrák titok – 50 év a hatalom kulisszái mögött (2007)
Best of Paul Lendvai (2008)
One Day That Shook the Communist World: The 1956 Hungarian Uprising and Its Legacy (2008)
Inside Austria: New Challenges, Old Demons (2010)
Mein verspieltes Land – Ungarn im Umbruch (2010)
Az eltékozolt ország (2011)
Három élet – Beszélgetés Mihancsik Zsófiával (2012)
Hungary: Between Democracy and Authoritarianism (2012)
Leben eines Grenzgängers (2013)
Orbáns Ungarn (2016)
Orbán: Europe's New Strongman (2017)
פרסים והוקרה

1974: Dr.-Karl-Renner-journalism award
1974: Golden Decoration of Honour for Services to the Republic of Austria
1980: Appointed Professor
1984: Karl Renner Prize of Vienna
1986: Grand Decoration of Honour for Services to the Republic of Austria
1989: Gold Medal for services to the city of Vienna
1990: Great Gold Medal of Styria
1990: Grand Cross of Merit of the Federal Republic of Germany
1994: Austrian Cross of Honour for Science and Art, 1st class
1994: Bruno Kreisky Prize for Political Books for Between hope and disillusionment – reflections on the changes in Eastern Europe
1997: Silver Commander's Cross of Honour for Services to the province of Lower Austria
1998: Axel Corti Prize
1999: Commander's Cross of the Order of Merit of the Republic of Poland
2000: Grand Prize of Burgenland Journalist Award
2001: Television Award of the Austrian Adult Education for his biography of Bruno Kreisky (with Helene Maimann)
2001: Award of the Budapest Corvinus Europe Institute
2001: Grand Gold Decoration for Services to the Republic of Austria
2002: Dr. Alois Mock Europe Prize
2003: Commander's Cross with Star of the Order of Merit of the Republic of Hungary
2003: Fellowship of the Centre for Applied Policy Research (Ludwig Maximilian University of Munich)
2005: Austrian State Prize for Cultural Journalism
2008: Honorary Award of the Austrian book trade for tolerance in thought and action
לקריאה נוספת

אתר האינטרנט של פרופסור פאול לנדוואי
ביוגרפיה של פאול לנדוואי באתר הרדיו האוסטרי ORF
הערות שוליים

↑  http://de-de.facebook.com/pages/Paul-Lendvai-Lendvai-Pál/126853874040756?sk=info(הקישור+אינו+פעיל)
1 2 3 4 5 6 7  "oe1.ORF.at / Paul Lendvai". web.archive.org. 2009-07-17. אורכב מ-המקור ב-2009-07-17. נבדק ב-2022-04-28.
↑  "Szülei házasságkötési bejegyzése a Budapest IX. kerületi polgári házassági akv. 677/1928. folyószáma alatt". נבדק ב-2020-08-14.
↑  "Ich war 15, als ich die Verfolgung durch die Nazis erlebt habe. Wir haben zwischen November 1944 und Jänner 1945 zu fünfzigst in einer Zweieinhalbzimmerwohnung mit einem Schweizer Schutzpass überlebt." news.at Hozzáférés: 2020. augusztus 14.
1 2  "Legende journalistischer Leidenschaft: Concordia-Preis an Paul Lendvai". DER STANDARD (בAustrian German). נבדק ב-2022-04-27.
1 2 3  Paul Lendvai életrajza - Austria-Forum
↑  admin. "14/11/18 | Les lauréats du 12ème Prix du Livre Européen" (בצרפתית). נבדק ב-2022-04-28.
↑  "Index_engl". www.lendvai.at. נבדק ב-2022-04-28.
↑  ""Hallo, Diktator" - Orbán, die EU und die Rechtsstaatlichkeit" (בגרמנית). {{cite journal}}: Cite journal requires |journal= (עזרה)
↑  "Lendvai Pál, az élő legenda, Concordia-díjat kapott". NetrixLabs.com (בהונגרית). נבדק ב-2022-04-27.
| --- | --- |
בקרת זהויות :  NLI: 987007264299505171  PLWABN: 9810562638605606  BIBSYS: 98048430  BnF: cb12620384k (data)  CiNii: DA02061888  GND: 119383683  ISNI: 0000 0000 8174 7309  LCCN: n50047495  LNB: 000162146  NDL: 00447340  NKC: jn20000603716  NLA: 35299918  NSK: 000007478  NTA: 068229615  RERO: 02-A003512059  SELIBR: 356184  SUDOC: 070206449  Trove: 903049  VIAF: 109446441   WorldCat (עם VIAF): 109446441 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאול לנדוואי".
דיבל

ברגים ודיבלים
דיבל ג'מבו
דִּיבֶּל או מֵיתָד (בגרמנית: Dübel) הוא תושבת קטנה המיועדת לתיאום וחיבור בורג לרכיב מבנה כגון קיר או תקרה העשויים לרוב בטון, לבנים או גבס. קיימים סוגים שונים של דיבלים העשויים פלסטיק, עץ או מתכת. דיבל הפלסטיק הנפוץ בזמננו, הומצא על ידי ארתור פישר ב-1958.
אופן השימוש

דיבל מחדירים לתוך קידוח באלמנט מבני ולתוכו מבריגים את הבורג. הבורג מרחיב את הדיבל ומהדק אותו בחוזקה לדפנות החור הקדוח ובכך מושג חוזק הידוק על ידי התפשטות פנימית הדרגתית.
דיבל מיועד לחיבור אלמנטים למשטח במקרים שבהם העומס רב מכדי להשתמש בהידוק באמצעות מסמר, שעלול להיתלש תחת העומס. בעזרת דיבל ניתן לתלות תמונות כבדות, מדפים, גופי תאורה, ארונות, מתלים וכדומה. במקרה של אלמנטים כבדים במיוחד, כגון ארונות קיר במטבח, יוצר משקל הגוף התלוי מומנט כח הפועל על הקיר וגורם למתיחה בחיבורו העליון אל הקיר. במקרים כאלו נהוג להשתמש בדיבלים חזקים וגדולים יותר לתלייה העליונה של האביזר על מנת שזה לא ייתלש מן הקיר.
עבור קיר גבס קיימים דיבלים מיוחדים הנקראים "דיבל גבס" (מיועדים לתשתית חלולה/חלשה) בעזרתם ניתן לתלות פריטים קלים. במקרים של קירות חלשים, דיבל גדול וחזק יותר אינו בהכרח הפתרון לתליית אלמנטים כבדים משום שחומר הקיר עצמו אינו מסוגל לשאת את העומס.
דיבל כוח (ממתכת) המכונה "דיבל ג'מבו" או "בורג ג'מבו" הוא דיבל המיועד לתלות פריטים כבדים ביותר או לתמוך בכבלים הנמשכים מן המבנה ונושאים משקל. בורג ג'מבו הוא מוצר הכולל בורג, מעטפת ואום משולבים. סיבוב הבורג מושך את האום, ומקצר את המעטפת, ובכך מרחיבה, התרחבות הלוחצת על דפנות הקידוח.
דיבלים
כולנו זרים

| --- | --- |

כרזת הסרט הרשמית
 מבוסס על:  "Strangers" מאת טאיצ'י יאמדה
 בימוי:  אנדרו היי
 הופק בידי:  גרהאם ברודבנט פיטר צ'רנין שרה הארווי
 תסריט:  אנדרו היי
 עריכה:  ג'ונתן אלברטס 
 שחקנים ראשיים:  אנדרו סקוט קלייר פוי פול מסקל ג'יימי בל 
 מוזיקה:  אמילי לווינאיז-פארוך 
 צילום:  ג'יימי די. רמזי 
 מדינה:  הממלכה המאוחדת 
 חברת הפקה:  Film4 TSG Entertainment Blueprint Pictures
 חברה מפיצה:  Searchlight Pictures
 הקרנת בכורה:  31 באוגוסט 2023 (פסטיבל הסרטים של טלורייד) הממלכה המאוחדת 26 בינואר 2024
 משך הקרנה:  106 דקות
 שפת הסרט:  אנגלית 
 סוגה:  סרט מבוסס יצירה ספרותית 
 הכנסות:  19.7 מיליון דולר
 פרסים:  International Cinephile Society Award for Best Actor (אנדרו סקוט)  International Cinephile Society Award for Best Supporting Actor (ג'יימי בל)  International Cinephile Society Award for Best Ensemble 
 דף הסרט ב־IMDb
 
כולנו זרים (באנגלית: All of Us Strangers) הוא סרט דרמה פנטסטית-רומנטית בריטי משנת 2023 שנכתב ובוים על ידי אנדרו היי על בסיס הרומן "Strangers" משנת 1987 מאת טאיצ'י יאמדה. עלילת הסרט, בה מככבים אנדרו סקוט ופול מסקל, עוקבת אחר תסריטאי בודד העסוק בזיכרונות העבר בעודו מפתח מערכת יחסים עם שכנו המסתורי. זהו עיבודו הקולנועי השני של הרומן, לאחר הסרט היפני "The Discarnates"‏ (1988).
בכורת הסרט התקיימה במהלך פסטיבל הקולנוע של טלורייד ב-31 באוגוסט 2023, והוא עלה לאקרנים בבריטניה בהפצת "Searchlight Pictures" ב-26 בינואר 2024. הסרט זכה לשבחי המבקרים, נבחר לאחד מעשרת הסרטים העצמאיים המובילים לשנת 2023 על ידי מועצת הביקורות הלאומית, וזכה בשש מועמדויות לפרס באפט"א לקולנוע בטקס טקס פרסי האקדמיה הבריטית לקולנוע ה-77.
עלילה

תסריטאי בודד בשם אדם חי חיים מבודדים בלונדון. לילה אחד, פוגש אדם את שכנו השיכור, הארי, שהבחין בו בבניין ומעוניין להצטרף לחברתו להמשך הלילה. באי-רצון, אדם מסרב ושולח את הארי כלעומת שבא.
אדם מתחיל לכתוב ומחליט לבקר את בית ילדותו, הנטוש כעת. בבית, מדמיין אדם את רוחותיהם של הוריו, שמתו בתאונת דרכים עשרות שנים קודם לכן כשהיה בן שתים עשרה, אוכל איתם ארוחת ערב ומבטיח לשוב לבקר.
כשהוא שב לדירתו, אדם נתקל בהארי ליד המעלית והשניים מתחילים במערכת יחסים מלאת-תשוקה. אדם לומד על תחושות הריחוק של הארי עצמו ממשפחתו, והשניים מתחילים לאט לאט לבנות חיים משותפים.
במקביל, לאדם יש כמה חזיונות עוקבים עם הוריו. במהלך שיחה עם אמו, אדם חושף את נטייתו המינית ודן בה עמה. אמו מקבלת את היותו הומוסקסואל, אך מגיבה בדאגה ובמרירות קלה. בשיחה נוספת עם אביו המתרחשת בביקור אחר, אדם דן עמו על היותו פגוע משתיקתו של אביו על הבריונות שחווה בילדותו. השניים מתפייסים בדמעות ומתחבקים.
מאוחר יותר, כאשר מערכת היחסים של אדם והארי פורחת, השניים מבלים זמן רב במועדוני לילה ומתחילים להסניף קטמין יחד. לילה אחד, אדם מתעורר לאחר הפסקת חשמל ומגלה ששב לבית הוריו, הפעם בחג המולד. הם תולים יחד נורות על עץ חג המולד וחוגגים בשמחה כשמוזיקה מתנגנת. כשהוא לא מצליח לישון, אדם נכנס למיטה עם הוריו ומספר לאמו על כך שנשלח להתארח אצל סבתו לאחר מותה, עובדה עליה אמו מקוננת. לאחר מכן, אדם נסחף חזרה לחייו עם הארי.
אדם מתעורר ברכבת התחתית ורואה את הארי במכונית הסמוכה לקרון בו הוא נמצא. הארי מרוחק ואינו מתקרב אליו. אדם רואה חזון של עצמו בצעירותו צורח בהשתקפות קרון הרכבת, ולאחר מכן מתעורר במיטתו, בוכה, לאחר שהארי הביא אותו הביתה בעקבות תקרית במועדון שבה חווה התקף פאניקה. אדם מספר להארי על מות הוריו, ומגלה לו שאביו מת מיד בתאונת הדרכים, בעוד אמו גססה מספר ימים בבית החולים. סבתו מנעה מאדם לראות את אמו בגלל מצבה הקשה, שרודף את אדם לנצח.
אדם מציע לקחת את הארי הסקפטי, שמודאג במקצת מהתנהגותו של אדם, לפגוש את הוריו. השניים מוצאים את הבית ריק. מודאג ממצבו הנפשי של אדם, הארי מפציר בהם לעזוב. אך לאחר שאמו של אדם נראית לאחר מכן מעבר לחלון בעודה משקיפה עליהם מבעד לזכוכית הדלת, אדם דופק על הדלת עד שהזכוכית נשברת.
כשהוא מתעורר בבוקר המחרת עם הוריו, הם מסבירים שהארי הלך הביתה, ואומרים לו על מנת למצוא אושר, עליו לשחרר אותם ולהתקדם בחייו עם הארי. הוריו לוקחים אותו למסעדת הילדות האהובה עליו, שם הם שואלים על נסיבות מותם. אדם משקר להם ששניהם מתו באופן מיידי, להקלתה של אמו. השלושה מאשרים מחדש בדמעות את אהבתם זה לזה, ולאחר מכן שני ההורים נעלמים.
לאחר שקיבל את אובדן הוריו, אדם שב הביתה לראות את הארי. הוא נכנס לדירתו של הארי ומבחין בצחנה נוראית, עם שאריות סמים על השולחן וזוהמה בכל הדירה. אדם מוצא את גופתו של הארי בחדר השינה, מחזיקה באותו בקבוק ויסקי שהוא שתה בלילה שבו נפגשו, ומבין כי הארי היה מת כל הזמן והיה למעשה חזון דמיונו, בדומה להוריו.
מחוץ לחדר, רוחו של הארי נסערת ובוכה, מכיוון שהוא לא רוצה שאדם יראה בו גופה. אדם מבטיח להארי שהכל יהיה בסדר, ולוקח את הארי בחזרה לדירתו. השניים שוכבים יחד במיטה זה בזרועותיו של זה. כשהארי מבקש מאדם לנגן תקליט, הוא מעלה את "The Power of Love" מאת "פרנקי הולך להוליווד". השניים נמוגים לאלומת אור קטנה בין הכוכבים כשהמסך משחיר.
צוות השחקנים

אנדרו סקוט – אדם
קרטר ג'ון גראוט – אדם, בצעירותו.
פול מסקל – הארי
ג'יימי בל – אביו של אדם
קלייר פוי – אמו של אדם
איימי טרדריה – מלצרית
הפקה

גרהאם ברודבנט ושרה הארווי מחברת ההפקות "Blueprint Pictures" הציגו לראשונה את הפרויקט ליאמדה ביוני 2017. בשלהי אותה שנה, נודע על מעורבותו של הקולנוען אנדרו היי בפרויקט. היי תיאר את העיבוד שלו לרומן כ"תהליך ארוך וכואב לעיתים". לדבריו, ”רציתי לבחון את העבר שלי כמו שאדם עושה בסרט. הייתי מעוניין לחקור את המורכבות של אהבה משפחתית ורומנטית כאחד, אבל גם את החוויה המיוחדת של דור ספציפי של הומוסקסואלים שגדל בשנות ה-80 רציתי להתרחק מסיפור הרפאים המסורתי של הרומן ולמצוא משהו יותר פסיכולוגי, כמעט מטפיזי.”
ב-30 ביוני 2022, הוכרז לראשונה על הפקת הסרט, שנקרא אז "Strangers" (כשם הרומן), ועל צוות השחקנים הראשי. תקציר העלילה שהוכרז היה קצר ומנוסח בצורה מעורפלת, דבר שגרר תהיות ברשתות החברתיות האם עלילת הסרט כרוכה ברומן בין דמויותיהם של סקוט ומסקל.
במועד ההכרזה על הפקת הסרט, צילומי הסרט כבר היו בעיצומם בבריטניה. בית ילדותו של היי שימש כלוקיישן לסצנות הבית בו אדם מוצא את הוריו. סצנות מועדוני הלילה צולמו בטברנת ווקסהול המלכותית.
הפצה

בכורת הסרט התקיימה בפסטיבל הקולנוע ה-50 של טלורייד ב-31 באוגוסט 2023, והוצג בפסטיבל הקולנוע של ניו יורק 2023 ב-1 באוקטובר 2023. הסרט גם הגיע לתחרות הראשית של פסטיבל הסרטים הבינלאומי ה-68 של ויאדוליד. פסטיבל הסרטים הבינלאומי של קורק, שנערך ב-19 בנובמבר 2023, נבחר הסרט כסרט הגאלה הבינלאומי של הפסטיבל. פסטיבל הסרטים הבינלאומי של "QCinema" אירח שלוש הקרנות של הסרט ב-19, 20 ו-24 בנובמבר 2023. הסרט עלה לאקרנים בבתי הקולנוע נבחרים בארצות הברית ב-22 בדצמבר 2023 ועלה לאקרנים בבריטניה ב-26 בינואר 2024. בישראל, עלה הסרט בהפצה מוגבלת בסניפי קולנוע לב.
ביקורות > בקופות

בסוף השבוע הראשון לעלייתו לאקרנים, הרוויח הסרט 232,909 דולר מארבעה בתי קולנוע נבחרים, בממוצע של 58,000 דולר לכל בית קולנוע.
ביקורות > תגובה ביקורתית

באתר הביקורות "Rotten Tomatoes" זכה הסרט לציון 96% על בסיס 257 ביקורות המבקרים, עם דירוג ממוצע של 8.8/10. בקונצנזוס המבקרים נכתב כי ”"כולנו זרים" בוחן צער עמוק ואהבה דרך עדשה פנטסטית שמבוססת על רגש אנושי.” באתר הביקורות המשוקללות "Metacritic", זכה הסרט לציון 90/100, על בסיס 53 ביקורות, דבר המצביע על "הערכה אוניברסלית". צופים שנשאלו על ידי חברת הסקרים "CinemaScore" העניקו לסרט ציון ממוצע של "A−".
הקולנוען אדגר רייט שיבח את הסרט ואמר "אני מתפעל ממה שאנדרו [היי] הצליח לעשות בסרט הזה. זו עדות אמיתית לאומנות שלו שהוא הצליח לעשות סרט כל כך אישי, רגשי ומהדהד, אך גם כל כך מספק במקומו בז'אנר על אף שסיפור רפאים מסורתי עשוי להסתיים בנימה של עצב או הלם, יש להוקיר את העובדה שאנדרו מסוגל להשאיר אותנו עם רגע של יופי אינסופי."
ביקורות > פרסים ומועמדויות

הסרט זכה בשבעה פרסים בטקס פרסי הסרט העצמאי הבריטי לשנת 2023, כולל בקטגוריות "הבמאי הטוב ביותר" ו"התסריט הטוב ביותר".
| פרס | תאריך טקס | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס התקשורת של הליגה ההומו-לסבית נגד השמצה | 14 במרץ 2024 | הסרט הטוב ביותר - הפצה נרחבת | "כולנו זרים" | מועמדות |  |